CELEX: 
Language: bg
Date: 2022-03-28 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Делегиран регламент (ЕС) 2019/625 по отношение на кодовете по Комбинираната номенклатура и по Хармонизираната система и условията за внос на някои съставни продукти, за изменение на Делегиран регламент (ЕС) 2019/2122 по отношение на определени стоки и птици домашни любимци, освободени от официален контрол на граничните контролни пунктове, и за изменение на Делегиран регламент (ЕС) 2021/630 по отношение на изискванията за съставни продукти, освободени от официален контрол на граничните контролни пунктове

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С Регламент (ЕС) 2017/625 на Европейския парламент и на Съвета се определят правила за извършването на официалния контрол и другите дейности за контрол от страна на компетентните органи на държавите членки, в т.ч. за установяването на изисквания, които трябва да бъдат изпълнени при въвеждането в Съюза на пратки с животни и стоки от трети държави или региони от тях, и за официалния контрол, извършван по отношение на такива пратки, които са предназначени за консумация от човека, с цел да се гарантира съответствието им със законодателството на Съюза в областта на храните и тяхната безопасност.
            
            
               С Делегиран регламент (ЕС) 2019/625 на Комисията се допълва Регламент (ЕС) 2017/625 по отношение на изискванията за въвеждане в Съюза на пратки с определени животни и стоки, предназначени за консумация от човека.
            
            
               Основната цел на изменението на Делегиран регламент (ЕС) 2019/625 е адаптирането на условията за внос на трайни съставни продукти, съдържащи продукти на основата на коластра, като се вземат предвид рисковете за здравето на животните, свързани с продукти на основата на коластра, и липсата на ефективни обработки за ограничаването им, като се определи, че тези продукти следва да са с произход от включени в списък трети държави, от които е разрешен износът на продукти на основата на коластра, и като се наложат изисквания за сертификат.
            
            
               С настоящия делегиран регламент се изясняват и редица приложими кодове по Комбинираната номенклатура или кодове по Хармонизираната система, използвани за идентифициране на стоките или животните, за които се прилагат изискванията за внос в Делегиран регламент (ЕС) 2019/625, и се актуализират позоваванията на актовете, посочени в същия делегиран регламент. С него също така се изменят условията за внос на витамин D3, получен от ланолин, на пчелeн цветен прашец и на трайни съставни продукти, съдържащи витамин D3, ензими в храните, добавки в храните, ароматизанти и хранителни съставки с ароматични свойства.
            
            
               Освен това член 8, параграф 2, буква б) от Делегиран регламент (ЕС) 2019/625 е приведен в съответствие с измененията на Регламент (ЕС) 2017/625 по отношение на бодлокожи, произтичащи от влизането в сила на Регламент (ЕС) 2021/1756 на Европейския парламент и на Съвета.
            
            
               И накрая, с измененията на Делегиран регламент (ЕС) 2019/625 се поясняват изискванията за сертифициране при въвеждане от трета държава на тези животни и стоки, както когато идват от друга трета държава, така и при транзит.
            
            
               За да бъде в съответствие с измененията в Делегиран регламент (ЕС) 2019/625, Делегиран регламент (ЕС) 2021/630 трябва да бъде изменен, за да се предвиди, че само трайни съставни продукти, които не съдържат продукти на основата на коластра или преработено месо, различно от желатин, колаген или силно рафинирани продукти, могат да бъдат освободени от официален контрол на граничните контролни пунктове. В настоящия делегиран регламент се предвиждат и нови препратки към правни норми в Делегиран регламент (ЕС) 2021/630 на Комисията вследствие на промените в член 12, параграф 2 от Делегиран регламент (ЕС) 2019/625.
            
            
               Освен това с настоящия делегиран регламент се изменя Делегиран регламент (ЕС) 2019/2122, за да се поясни по-добре какъв документ следва да придружава всяка от различните категории животни и стоки, освободени от официален контрол на граничните контролни пунктове, и от кои трети държави тези проби могат да бъдат въвеждани в Съюза. В настоящия делегиран регламент се предвижда пояснение по отношение на малки количества стоки, които се изпращат на физически лица и са освободени от официален контрол на граничните контролни пунктове. В делегирания регламент също така се пояснява кои стоки от животински произход, които пътниците, пристигащи в Съюза, могат да пренасят в личния си багаж, са освободени от официален контрол на граничните контролни пунктове. С настоящия делегиран регламент също така се правят незначителни актуализации на някои позовавания на актове, посочени в Делегиран регламент (ЕС) 2019/2122, по отношение на разпоредбите относно птиците домашни любимци. По-специално с него се заменят позоваванията на Решение 2007/25/ЕО на Комисията с позовавания на Делегиран регламент (ЕС) 2021/1933 на Комисията за допълнение на Регламент (ЕС) № 576/2013 на Европейския парламент и на Съвета по отношение на правилата за движение с нетърговска цел на птици домашни любимци към държава членка от територия или трета държава и Регламент за изпълнение (ЕС) 2021/1938 на Комисията за установяване на образец на идентификационен документ за движение с нетърговска цел на птици домашни любимци към държава членка от територия или трета държава и за отмяна на Решение 2007/25/ЕО.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Настоящият делегиран регламент беше обсъден на 7 септември и 7 декември 2021 г. на заседанието на експертната група по хигиена на храните и контрол на храните от животински произход, в която са представени компетентните органи на всички държави членки, и беше подкрепен от експертите.
            
            
               Преди да приеме настоящия делегиран регламент, Комисията проведе обществени консултации по открит и прозрачен начин в съответствие с процедурите, установени в Междуинституционалното споразумение за по-добро законотворчество.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Делегиран регламент (ЕС) 2019/625 на Комисията и неговите изменения се приемат съгласно член 48, букви б), г), д), е) и з) и член 126, параграф 1 от Регламент (ЕС) 2017/625, който започна да се прилага от 14 декември 2019 г.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 28.3.2022 година
            
            
               за изменение на Делегиран регламент (ЕС) 2019/625 по отношение на кодовете по Комбинираната номенклатура и по Хармонизираната система и условията за внос на някои съставни продукти, за изменение на Делегиран регламент (ЕС) 2019/2122 по отношение на определени стоки и птици домашни любимци, освободени от официален контрол на граничните контролни пунктове, и за изменение на Делегиран регламент (ЕС) 2021/630 по отношение на изискванията за съставни продукти, освободени от официален контрол на граничните контролни пунктове
            
            
               (текст от значение за ЕИП)
            
         
         
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол)
                  1
               , и по-специално член 48, букви б), г), д), е) и з) и член 126, параграф 1 от него,
            
            
               като има предвид, че:
            
            
               (1)С Делегиран регламент (ЕС) 2019/625 на Комисията
                  2
                се допълва Регламент (ЕС) 2017/625 по отношение на условията за въвеждане в Съюза на пратки с определени животни и стоки, предназначени за консумация от човека, от трети държави или региони от тях с цел да се гарантира, че те съответстват на приложимите изисквания или на изисквания, които са признати за поне еквивалентни на тях. 
            
            
               (2)Освен изискването продуктите от животински произход, предназначени за консумация от човека, да се въвеждат в Съюза от трета държава или регион от нея, включени в съответните списъци, в член 3, буква а) от Делегиран регламент (ЕС) 2019/625 се посочват конкретни кодове по Комбинираната номенклатура („кодове по КН“) и кодове по Хармонизираната система („кодове по ХС“), които трябва да са определени за съответните продукти. 
            
            
               (3)До 31 декември 2020 г. вносът на витамин D3, получен от ланолин от овча вълна, посочен в кодовете по ХС по позиция 2936 от част втора от приложение I към Регламент (ЕИО) № 2658/87 на Съвета
                  3
               , беше разрешен въз основа на преходните мерки, определени в Регламент (ЕС) 2017/185 на Комисията
                  4
               . Съюзът е силно зависим от вноса на този продукт. Благодарение на надеждния процес, при който витамин D3 се получава от ланолин, няма опасения за общественото здраве, свързани с вноса на такъв продукт. Поради това вносът на витамин D3, получен от ланолин, следва да бъде разрешен отново и съответната позиция да бъде включена в член 3, буква а) от Делегиран регламент (ЕС) 2019/625. 
            
            
               (4)Капсулите от втвърден или невтвърден желатин се произвеждат от желатин чрез засилено нагряване. Поради това този желатин следва да отговаря на условията за внос на желатин, като например изискването тези продукти да са с произход от трети държави или региони от тях, от които е разрешен износът на тези продукти за Съюза, и гаранциите, които трябва да се предоставят при производството на суровините в съответствие с член 7 от Делегиран регламент (ЕС) 2019/625. Тъй като обаче рискът за общественото здраве, свързан с предприятия, произвеждащи такъв желатин, е незначителен, желатиновите капсули следва да бъдат освободени от изискванията за въвеждане в Съюза във връзка с животновъдните обекти/предприятията и сертифицирането, но по отношение на сертифицирането — с изключение на случаите, когато са получени от кости на преживни животни в съответствие с Регламент (ЕО) № 999/2001 на Европейския парламент и на Съвета
                  5
               . 
            
            
               (5)В членове 3, 5, 12 и 13 от Делегиран регламент (ЕС) 2019/625 се предвиждат изисквания за внос на пратки със стоки, посочени в някои кодове по КН или кодове по ХС в част втора от приложение I към Регламент (ЕИО) № 2658/87. Целесъобразно е да се пояснят приложимите кодове, за да се избегне двусмислие по отношение на това кои кодове се прилагат за тези стоки. Следва да се добавят липсващите кодове, а кодовете, които не са от значение или са излишни, следва да бъдат премахнати.
            
            
               (6)Пчелният цветен прашец, посочен в код по КН ex1212 99 95, може да представлява риск за общественото здраве, свързан с наличието на остатъци от замърсители на околната среда, подобно на други пчелни продукти. За пчелния цветен прашец следва да се прилагат сходни изисквания за въвеждане в Съюза, както за други пчелни продукти.
            
            
               (7)С Регламент (ЕС) 2021/1756 на Европейския парламент и на Съвета
                  6
                се изменя член 18 от Регламент (ЕС) 2017/625, като се разширява предвидената в член 18, параграф 7, буква ж) от Регламент (ЕС) 2017/625 възможност за дерогация от изискването за класифициране на районите за производство и за повторно полагане, за да се обхванат всички бодлокожи, които не се хранят чрез филтриране на водата, а не само Holothuroidea. Поради това член 8, параграф 2, буква б) от Делегиран регламент (ЕС) 2019/625, в който се описват подробно условията за тази дерогация, следва да бъде съответно изменен. 
            
            
               (8)В съответствие с член 12, параграф 2, буква в) от Делегиран регламент (ЕС) 2019/625 съставните продукти, посочени в член 12, параграф 1 от същия регламент, които не е необходимо да бъдат транспортирани или съхранявани при контролирана температура и съдържат преработени продукти от животински произход, различни от преработено месо, за които преработени продукти са установени изисквания в приложение III към Регламент (ЕО) № 853/2004 на Европейския парламент и на Съвета
                  7
               , трябва да са с произход от трети държави или региони от тях, от които е разрешен износът за Съюза на месни продукти, млечни продукти, продукти на основата на коластра, рибни продукти или яйчни продукти въз основа на ветеринарно-здравните изисквания и изискванията на Съюза във връзка с общественото здраве и които са включени в списък за най-малко един от посочените продукти от животински произход съгласно член 3 от Делегиран регламент (ЕС) 2019/625.
            
            
               (9)Като се имат предвид рисковете за здравето на животните, свързани с продуктите на основата на коластра, и липсата на ефективни обработки за ограничаването им, трайните съставни продукти, съдържащи продукти на основата на коластра, следва да са с произход от държави, от които е разрешен износът за Съюза на продукти на основата на коластра. Трайните съставни продукти, съдържащи продукти на основата на коластра, също така следва вече да не се ползват от възможността да бъдат придружавани от частно удостоверение вместо официален сертификат. 
            
            
               (10)Желатинът, колагенът и някои силно рафинирани продукти могат да бъдат внасяни, без да се представя план за мониторинг на остатъците, поради което не следва да е необходимо държавите да бъдат включени в списъка в приложението към Решение 2011/163/ЕС на Комисията
                  8
               , за да им бъде разрешено да изнасят тези продукти за Съюза или да използват тези продукти като съставки в съставни продукти за износ за Съюза, въпреки че включването в списъка в съответствие с членове 18, 19 или 22 от Регламент за изпълнение (ЕС) 2021/405 на Комисията
                  9
                остава задължително. Освен това някои трети държави следва да могат да изнасят за Съюза трайни съставни продукти, които не съдържат продукти на основата на коластра или преработено месо, като са използвани преработени продукти от животински произход, добити или от държава членка, или от трета държава, посочена в приложението към Решение 2011/163/ЕС за съответните животински видове/стоки, от които са получени тези преработени продукти. 
            
            
               (11)Трайните съставни продукти, при които единствените животински продукти, налични в крайния съставен продукт, са витамин D3, добавки, ензими или ароматизанти в храните, представляват незначителен риск поради производствения им процес. Поради това тези продукти следва да бъдат освободени от изискването за въвеждане от включени в списъка държави и от изискването за частно удостоверение.
            
            
               (12)В член 13 от Делегиран регламент (ЕС) 2019/625 се определят изискванията за сертифицирането при въвеждането в Съюза на определени животни и стоки, предназначени за консумация от човека. Следва да се пояснят изискванията за сертифициране при въвеждане от трета държава на тези животни и стоки, както когато идват от друга трета държава, така и при транзит.   
            
            
               (13)В член 14, параграф 1 от Делегиран регламент (ЕС) 2019/625 се предвижда, че пратките с определени съставни продукти се придружават от частно удостоверение. Настоящата формулировка следва да бъде пояснена по отношение на съставните продукти, за които се прилага тази разпоредба.
            
            
               (14)Регламент (ЕС) 2016/429 на Европейския парламент и на Съвета
                  10
                се прилага от 21 април 2021 г., вследствие на което няколко акта, на които се правят позовавания в Делегиран регламент (ЕС) 2019/625, се отменят. От съображения за яснота и последователност е целесъобразно тези позовавания да се актуализират.
            
            
               (15)С Делегиран регламент (ЕС) 2019/2122 на Комисията
                  11
                се установяват някои категории животни и стоки, освободени от официален контрол на граничните контролни пунктове. 
            
            
               (16)В член 4 от Делегиран регламент (ЕС) 2019/2122 се предвиждат различни документи, които трябва да придружават някои проби, освободени от официален контрол на граничните контролни пунктове. Следва да се изясни кои документи трябва да придружават пробите от животински произход в съответствие с правилата, приложими за въвеждането им в Съюза. По-специално следва да се поясни, че придружаващите пробите сертификати трябва да съдържат поне съответното ветеринарно-санитарно удостоверение. Освен това следва да се поясни от кои трети държави могат да бъдат въвеждани в Съюза такива проби. 
            
         
         
            
               (17)В член 10 от Делегиран регламент (ЕС) 2019/2122 се предвижда, че малките пратки с определени стоки, изпратени до физически лица и които не са предназначени за пускане на пазара, се освобождават от официален контрол на граничните контролни пунктове. В интерес на правната сигурност следва да бъдат пояснени категориите освободени стоки. Освен това терминологията, използвана за позоваване на някои от тези стоки в приложения I и III към Делегиран регламент (ЕС) 2019/2122, следва да бъде приведена в съответствие с терминологията в Регламент (ЕС) № 609/2013 на Европейския парламент и на Съвета
                  12
               .
            
            
               (18)В член 11 от Делегиран регламент (ЕС) 2019/2122 се предвижда, че птиците домашни любимци, въвеждани в Съюза при движение с нетърговска цел в съответствие с Решение 2007/25/ЕО на Комисията
                  13
               , се освобождават от официален контрол на граничните контролни пунктове. Решение 2007/25/ЕО обаче беше заменено с Делегиран регламент (ЕС) 2021/1933 на Комисията
                  14
                и Регламент за изпълнение (ЕС) 2021/1938 на Комисията
                  15
                и беше отменено с последния. Поради това позоваванията на посоченото решение в Делегиран регламент (ЕС) 2019/2122 следва да бъдат актуализирани.
            
            
               (19)С Делегиран регламент (ЕС) 2021/630 на Комисията
                  16
                някои категории храни се освобождават от официален контрол на граничните контролни пунктове. С цел да се гарантира правна сигурност е необходимо трайните съставни продукти, съдържащи продукти на основата на коластра или преработено месо, различно от желатин, колаген или силно рафинирани продукти, посочени в раздел XVI от приложение III към Регламент (ЕО) № 853/2004, да бъдат изключени от продуктите, които се освобождават от официален контрол на граничните контролни пунктове в съответствие с Делегиран регламент (ЕС) 2021/630. 
            
            
               (20)Трайните съставни продукти, при които всички животински продукти, налични в крайния съставен продукт, попадат в обхвата на Регламент (ЕО) № 1332/2008 на Европейския парламент и на Съвета
                  17
               , Регламент (ЕО) № 1333/2008 на Европейския парламент и на Съвета
                  18
                или Регламент (ЕО) № 1334/2008 на Европейския парламент и на Съвета
                  19
               , или при които единствената съставка от животински произход е витамин D3, представляват незначителен риск. Поради това те следва да бъдат освободени от официален контрол на граничните контролни пунктове  
            
            
               (21)Ветеринарно-здравните изисквания за млечни и яйчни продукти, съдържащи се в съставни продукти, определени в член 163, буква а) от Делегиран регламент (ЕС) 2020/692 на Комисията
                  20
               , бяха изменени с Делегиран регламент (ЕС) 2021/1703 на Комисията
                  21
               . За да се гарантира правна сигурност, в Делегиран регламент (ЕС) 2021/630 е необходимо да се направи позоваване на новите правни изисквания за млечните и яйчните продукти, съдържащи се в съставни продукти.
            
            
               (22)Тъй като измененията на делегирани регламенти (ЕС) 2019/625, (ЕС) 2019/2122 и (ЕС) 2021/630 са свързани помежду си, доколкото се отнасят до адаптирането на условията за внос на трайни съставни продукти, съдържащи продукти на основата на коластра, а другите изменения на Делегиран регламент (ЕС) 2019/2122 се отнасят само до незначителни актуализации на позоваванията, е целесъобразно тези изменения да бъдат направени в един акт.
            
            
               (23)Поради това делегирани регламенти (ЕС) 2019/625, (ЕС) 2019/2122 и (ЕС) 2021/630 следва да бъдат съответно изменени,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Изменения на Делегиран регламент (ЕС) 2019/625
            
            
               Делегиран регламент (ЕС) 2019/625 се изменя, както следва:
            
            
               1)Член 3 се заменя със следното:
            
            
               „Член 3
            
            
               Животни и стоки, за които има изискване да идват от трети държави или региони от тях, включени в списъка по член 126, параграф 2, буква а) от Регламент (ЕС) 2017/625
            
            
               Пратки с изброените по-долу животни и стоки, предназначени за консумация от човека, се въвеждат в Съюза само от трета държава или регион от нея, включени в списъка за посочените животни и стоки, установен в Регламент за изпълнение (ЕС) 2021/405 на Комисията*: 
            
            
               a)продукти от животински произход, в т.ч. месо от влечуги и цели мъртви насекоми, части от насекоми или преработени насекоми, предназначени за консумация от човека, за които в част втора от приложение I към Регламент (ЕИО) № 2658/87 на Съвета са определени следните кодове **: 
            
            
               i) кодове по Комбинираната номенклатура („кодове по КН“) в глави 2—5, 15, 16 или 29; или
            
            
               ii) кодове по Хармонизираната система („кодове по ХС“) по позиции 0901, 1702, 2101, 2105, 2106, 2301, 3001, 3002, 3302, 3501, 3502, 3503, 3504, 3507, 3913, 3926, 4101, 4102, 4103 или 9602;
            
            
               б)живи насекоми, посочени в код по КН 0106 49 00 от част втора от приложение I към Регламент (ЕИО) № 2658/87;
            
            
               в)живи охлюви, посочени с код по КН 0307 60 00 от част втора от приложение I към Регламент (ЕИО) № 2658/87;
            
         
         
            
               г)пчелен цветен прашец, посочен в код по КН ex1212 99 95 от част втора от приложение I към Регламент (ЕИО) № 2658/87.
            
            
               ------
            
            
               *Регламент за изпълнение (ЕС) 2021/405 на Комисията от 24 март 2021 г. за установяване на списъци на трети държави или региони от тях, от които е разрешено въвеждането в Съюза на определени животни и стоки, предназначени за консумация от човека, в съответствие с Регламент за изпълнение (ЕС) 2017/625 на Европейския парламент и на Съвета (ОВ L 114, 31.3.2021 г., стр. 118).
            
            
               **Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).“;
            
            
               2)В член 5, параграф 1 буква а) се заменя със следното:
            
            
               „а)продукти от животински произход, за които са установени изисквания в приложение III към Регламент (ЕО) № 853/2004 и за които в част втора от приложение I към Регламент (ЕИО) № 2658/87 са определени следните кодове:
            
            
               i) кодове по КН в глави 2—5, 15 или 16; или
            
            
               ii) кодове по ХС по позиции 1702, 2101, 2105, 2106, 2301, 2932, 3001, 3002, 3501, 3502, 3503, 3504, 4101, 4102 или 4103;“; 
            
            
               3)В член 8, параграф 2 буква б) се заменя със следното:
            
            
               „б) морски коремоноги, които не се хранят чрез филтриране на водата, и бодлокожи, които не се хранят чрез филтриране на водата.“;
            
            
               4)В член 11 параграф 3 се заменя със следното:
            
            
               „3.Когато пратки с рибни продукти се въвеждат в Съюза директно от транспортно-хладилен кораб, кораб фабрика или хладилен кораб, плаващи под флага на трета държава, официалният сертификат, посочен в член 14, параграф 3 от Регламент за изпълнение (ЕС) 2020/2235 на Комисията*, може да бъде подписан от капитана.
            
            
               ---------
            
            
               *Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) № 599/2004, регламенти за изпълнение (ЕС) № 636/2014 и (ЕС) 2019/628, Директива 98/68/ЕО и решения 2000/572/ЕО, 2003/779/ЕО и 2007/240/ЕО (ОВ L 442, 30.12.2020 г., стр. 1).“;
            
            
               5)Член 12 се заменя със следното:
            
            
               „Член 12
            
            
               Изисквания за съставните продукти
            
            
               1. Пратки със съставните продукти, посочени с кодове по КН от позиции 0901, 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2008, 2101, 2103, 2104, 2105 00, 2106, 2202 или 2208 от приложение I към Регламент (ЕИО) № 2658/87, се въвеждат в Съюза за пускане на пазара само ако всеки преработен продукт от животински произход, съдържащ се в съставните продукти, е бил произведен в предприятия, които са разположени в трети държави или региони от тях и от които е разрешен износът на такива преработени продукти от животински произход за Съюза в съответствие с член 5, или в предприятия, разположени в държави членки.
            
            
               2. До съставянето от Комисията на специален списък на трети държави или региони от тях, от които е разрешен износът на съставни продукти за Съюза, пратките със съставни продукти от трети държави или региони от тях могат да бъдат въвеждани в Съюза, при условие че са спазени следните правила:
            
            
               а)съставните продукти, посочени в параграф 1, които трябва да бъдат транспортирани или съхранявани при контролирана температура, са с произход от трети държави или региони от тях, от които е разрешен износът за Съюза на всеки преработен продукт от животински произход, съдържащ се в съставните продукти съгласно член 3; 
            
         
         
            
               б)съставните продукти, посочени в параграф 1, които не е необходимо да бъдат транспортирани или съхранявани при контролирана температура и съдържат каквото и да било количество продукти на основата на коластра или преработено месо, са с произход от трети държави или региони от тях, от които е разрешен износът за Съюза на продуктите на основата на коластра или преработеното месо, съдържащи се в съставните продукти съгласно член 3;
            
            
               в)съставните продукти, посочени в параграф 1, които не е необходимо да бъдат транспортирани или съхранявани при контролирана температура и съдържат преработени продукти от животински произход, различни от продукти на основата на коластра или преработено месо, за които преработени продукти са установени изисквания в приложение III към Регламент (ЕО) № 853/2004, трябва да са с произход от трети държави или региони от тях, от които е разрешен износът за Съюза на месни продукти, млечни продукти, рибни продукти или яйчни продукти въз основа на ветеринарно-здравните изисквания и изискванията на Съюза във връзка с общественото здраве и които са включени в списък за най-малко един от посочените продукти от животински произход съгласно член 3. 
            
            
               3. Съставни продукти се въвеждат в Съюза само от трета държава или регион от нея, включени в списъка в приложението към Решение 2011/163/ЕС като притежаващи одобрен план за мониторинг на остатъците в съответствие с Директива 96/23/ЕО за животинските видове/стоките, от които са добити преработените продукти от животински произход, съдържащи се в съставните продукти, с изключение на колаген, желатин и силно рафинираните продукти, включени в списъка в раздел XVI, точка 1 от приложение III към Регламент (ЕО) № 853/2004.
            
            
               4. Параграфи 2 и 3 от настоящия член не се прилагат по отношение на трайни съставни продукти, при които всички животински продукти, налични в крайния съставен продукт, попадат в обхвата на трайния съставен продукт и се използват в него в съответствие с Регламент (ЕО) № 1332/2008 на Европейския парламент и на Съвета*, Регламент (ЕО) № 1333/2008 на Европейския парламент и на Съвета** или Регламент (ЕО) № 1334/2008 на Европейския парламент и на Съвета*** или при които единствената съставка от животински произход е витамин D3. 
            
            
               ------
            
            
               *
                     Регламент (ЕО) № 1332/2008 на Европейския парламент и на Съвета от 16 декември 2008 г. относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97 (ОВ L 354, 31.12.2008 г., стр. 7).
            
            
               **
                     Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
            
            
               ***
                     Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (ОВ L 354, 31.12.2008 г., стр. 34).“;
            
            
               6)Член 13 се изменя, както следва:
            
            
               a)параграф 1 се изменя, както следва:
            
            
               i)буква а) се заменя със следното:
            
            
               „а)продукти от животински произход, предназначени за консумация от човека, за които в част втора от приложение I към Регламент (ЕИО) № 2658/87 са определени следните кодове:
            
            
               i) кодове по КН в глави 2—5, 15, 16 или 29; 
            
            
               ii) кодове по ХС по позиции 1702, 2101, 2105, 2106, 2301, 3001, 3002, 3501, 3502, 3503, 3504, 3507, 3913, 3926, 4101, 4102, 4103 или 9602;“;
            
            
               ii)след буква г) се вмъква следната буква га):
            
            
               „га)пчелен цветен прашец, посочен в код по КН ex1212 99 95 от част втора от приложение I към Регламент (ЕИО) № 2658/87;“; 
            
            
               iii)буква д) се заменя със следното:
            
            
               „д)съставни продукти, посочени в член 12, параграф 2, букви а) и б), с изключение на трайни съставни продукти, които не съдържат продукти на основата на коластра или преработено месо, различно от желатин, колаген или силно рафинирани продукти, посочени в раздел XVI от приложение III към Регламент (ЕО) № 853/2004.“;
            
            
               б)добавят се следните параграфи:
            
            
               „5.
                     Компетентните органи на трета държава на изпращане могат да сертифицират пратка с животни или стоки, посочени в параграф 1, за която се изисква удостоверение за общественото здраве и която идва от друга трета държава, ако този компетентен орган може да гарантира съответствието на пратката с изискванията за въвеждане в Съюза, определени в настоящия регламент. 
            
         
         
            
               Първа алинея не се прилага в случай на в случай на транзит на пратка през Съюза без пускане на пазара.
            
            
               6.
                     Чрез дерогация от параграф 1, буква а), подточка ii), не е необходим официален сертификат при въвеждане в Съюза на желатинови капсули с кодове по ХС от позиции 3913, 3926 или 9602, когато не са получени от кости от преживни животни.“;
            
            
               7)Член 14 се изменя, както следва:
            
            
               а) параграф 1 се заменя със следното:
            
            
               „1. Частно удостоверение, изготвено и подписано от извършващия вноса стопански субект в областта на храните, с което се потвърждава, че пратките съответстват на приложимите изисквания, посочени в член 126, параграф 2 от Регламент (ЕС) 2017/625, придружава: 
            
            
               а)пратките със съставни продукти, по отношение на които се прилага член 12, параграф 2, буква б), при които съставните продукти не съдържат продукти на основата на коластра или преработено месо, различно от желатин, колаген или силно рафинирани продукти, посочени в раздел XVI от приложение III към Регламент (ЕО) № 853/2004; както и 
            
            
               б)пратките със съставните продукти, по отношение на които се прилага член 12, параграф 2, буква в).“;
            
            
               б) в параграф 4 буква д) се заменя със следното:
            
            
               „д)преработените продукти от животински произход, вложени в съставния продукт, са преминали поне обработката, предвидена в член 163 от Делегиран регламент (ЕС) 2020/692 на Комисията*, като се предоставя кратко описание на всички процеси, през които е преминал съставният продукт, и всички температури, на които е бил подложен. 
            
            
               ---------
            
            
               *Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).“.
            
            
               Член 2
            
            
               Изменения на Делегиран регламент (ЕС) 2019/2122
            
            
               Делегиран регламент (ЕС) 2019/2122 се изменя, както следва:
            
            
               1)Член 4 се изменя, както следва:
            
            
               a)в параграф 3, първа алинея буква б) се заменя със следното:
            
            
               „б)пробите се придружават от официалния документ, посочен в буква а), или от копие от него, а при поискване от компетентния орган — от сертификата или декларацията, посочени в параграф 4, буква б), или, когато е приложимо, от всеки документ, изискван съгласно националните правила, посочени в параграф 4, буква в), подточка ii), докато пробите достигнат до оператора, отговарящ за анализа на продукта и изпитването на качеството, включително органолептичния анализ.“;
            
            
               б)в параграф 4, букви а) и б) се заменят със следното:
            
            
               „а)че пробите са с произход от трети държави или региони на трети държави, включени в списъците:
            
            
               i)в Регламент за изпълнение (ЕС) 2021/404 на Комисията* — за проби от продукти от животински произход, попадащи в обхвата на Делегиран регламент (ЕС) 2020/692 на Комисията**; или
            
         
         
            
               ii)в Регламент за изпълнение (ЕС) 2021/405 на Комисията*** — за проби от продукти от животински произход, които не попадат в обхвата на Делегиран регламент (ЕС) 2020/692;
            
            
               б)че официалният ветеринарен лекар е попълнил и подписал най-малко съответното ветеринарно-санитарно удостоверение за пробите в съответния сертификат или декларация, изготвени в съответствие с образците, установени в Регламент за изпълнение (ЕС) 2020/2235 на Комисията****;
            
            
               *Регламент за изпълнение (ЕС) 2021/404 на Комисията от 24 март 2021 г. за установяване на списъци на трети държави, територии или зони от тях, от които е разрешено въвеждането в Съюза на животни, зародишни продукти и продукти от животински произход, в съответствие с Регламент (ЕС) 2016/429 на Европейския парламент и на Съвета (ОВ L 114, 31.3.2021 г., стр. 1).
            
            
               **Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).
            
            
               ***Регламент за изпълнение (ЕС) 2021/405 на Комисията от 24 март 2021 г. за установяване на списъци на трети държави или региони от тях, от които е разрешено въвеждането в Съюза на определени животни и стоки, предназначени за консумация от човека, в съответствие с Регламент (ЕС) 2017/625 на Европейския парламент и на Съвета (ОВ L 114, 31.3.2021 г., стр. 118).
            
            
               ****Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) № 599/2004, регламенти за изпълнение (ЕС) № 636/2014 и (ЕС) 2019/628, Директива 98/68/ЕО и решения 2000/572/ЕО, 2003/779/ЕО и 2007/240/ЕО (ОВ L 442, 30.12.2020 г., стр. 1).“;
            
            
               2)В член 10 параграф 1 се заменя със следното:
            
            
               „1. Малките пратки с продукти от животински произход, със съставни продукти, с продукти, получени от странични животински продукти, с растения, растителни продукти и други обекти, които са изпратени до физически лица и не са предназначени за пускане на пазара, се освобождават от официален контрол на граничните контролни пунктове, при условие че принадлежат към най-малко една от изброените в член 7, букви б) — ж) категории.“;
            
            
               3)В член 11 букви б) и в) се заменят със следното:
            
            
               „б)птици, включени в списъка в част Б от приложение I към Регламент (ЕС) № 576/2013, които отговарят на условията, определени в:
            
            
               i)Делегиран регламент (ЕС) 2021/1933 на Комисията* и Регламент за изпълнение (ЕС) 2021/1938 на Комисията**, при условие че бъдат подложени на проверки на документи и проверки за идентичност в съответствие с член 34 от Регламент (ЕС) № 576/2013; или
            
            
               ii)член 32 от Регламент (ЕС) № 576/2013, при условие че бъдат подложени на проверки в съответствие с разрешението, посочено в член 32, параграф 1, буква а) от същия регламент;
            
            
               в)птици, включени в списъка в част Б от приложение I към Регламент (ЕС) № 576/2013, които се придвижват от територия или трета държава, посочена в член 1, параграф 2, буква б) от Делегиран регламент (ЕС) 2021/1933;
            
            
               -----
            
            
               *Делегиран регламент (ЕС) 2021/1933 на Комисията от 14 юли 2021 г. за допълнение на Регламент (ЕС) № 576/2013 на Европейския парламент и на Съвета по отношение на правилата за движение с нетърговска цел на птици домашни любимци към държава членка от дадена територия или трета държава (ОВ L 396, 10.11.2021 г., стр. 4).
            
            
               **Регламент за изпълнение (ЕС) 2021/1938 на Комисията от 9 ноември 2021 г. за установяване на образец на идентификационен документ за движение с нетърговска цел на птици домашни любимци към държава членка от територия или трета държава и за отмяна на Решение 2007/25/ЕО (ОВ L 396, 10.11.2021 г., стр. 47).“;
            
            
               4)Приложения I и III се изменят съгласно приложението към настоящия регламент. 
            
            
               Член 3
            
            
               Изменения на Делегиран регламент (ЕС) 2021/630
            
            
               Делегиран регламент (ЕС) 2021/630 се изменя, както следва:
            
         
         
            
               1)
                     В член 3 параграф 1 се заменя със следното:
            
            
               „1. От официален контрол на граничните контролни пунктове се освобождават следните трайни съставни продукти:
            
            
               а)трайни съставни продукти, които не съдържат продукти на основата на коластра или преработено месо, различно от желатин, колаген или силно рафинирани продукти, посочени в раздел XVI от приложение III към Регламент (ЕО) № 853/2004 на Европейския парламент и на Съвета*, при условие че отговарят на следните изисквания:
            
            
               i)отговарят на изискванията за въвеждане в Съюза, установени в член 12, параграф 2 от Делегиран регламент (ЕС) 2019/625;
            
            
               ii)всички млечни и яйчни продукти, съдържащи се в трайните съставни продукти, отговарят на изискванията по член 163, параграф 1 от Делегиран регламент (ЕС) 2020/692;
            
            
               iii)ясно са обозначени като предназначени за консумация от човека;
            
            
               iv)са надеждно опаковани или запечатани; както и
            
            
               v)са включени в списъка в приложението към настоящия регламент;
            
            
               б)трайните съставни продукти, при които всички животински продукти, налични в крайния съставен продукт, попадат в обхвата на Регламент (ЕО) № 1332/2008 на Европейския парламент и на Съвета**, Регламент (ЕО) № 1333/2008 на Европейския парламент и на Съвета*** или Регламент (ЕО) № 1334/2008 на Европейския парламент и на Съвета****, или при които единствената съставка от животински произход е витамин D3. 
            
            
               -----
            
            
               *Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
            
            
               **Регламент (ЕО) № 1332/2008 на Европейския парламент и на Съвета от 16 декември 2008 г. относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97 (ОВ L 354, 31.12.2008 г., стр. 7).
            
            
               ***Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
            
            
               ****Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (ОВ L 354, 31.12.2008 г., стр. 34).“;
            
            
               2)В член 4 параграф 1 се заменя със следното:
            
            
               „1. Компетентните органи извършват официален контрол на посочените в член 3 трайни съставни продукти редовно, въз основа на оценка на риска и с подходяща честота, като вземат предвид критериите, посочени в член 44, параграф 2 от Регламент (ЕС) 2017/625.“.
            
            
               Член 4 
               Влизане в сила
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 28.3.2022 година.
            
         
         
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        OB L 95, 7.4.2017 г., стр. 1.
               
               
                  
                     (2)
                  
                        Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стp. 18).
               
               
                  
                     (3)
                  
                        Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
               
               
                  
                     (4)
                  
                        Регламент (ЕС) 2017/185 на Комисията от 2 февруари 2017 г. за определяне на преходни мерки за прилагането на някои разпоредби от регламенти (ЕО) № 853/2004 и (ЕО) № 854/2004 на Европейския парламент и на Съвета (ОВ L 29, 3.2.2017 г., стр. 21).
               
               
                  
                     (5)
                  
                        Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (ОВ L 147, 31.5.2001 г., стр. 1).
               
               
                  
                     (6)
                  
                        Регламент (ЕС) 2021/1756 на Европейския парламент и на Съвета от 6 октомври 2021 г. за изменение на Регламент (ЕС) 2017/625 по отношение на официалния контрол на животни и продукти от животински произход, изнасяни от трети държави за Съюза, за да се гарантира спазването на забраната на някои видове употреба на антимикробни средства, и на Регламент (ЕО) № 853/2004 по отношение на директната доставка на месо от птици и лагоморфни (OВ L 357, 8.10.2021 г., стр. 27).
               
               
                  
                     (7)
                  
                        Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
               
               
                  
                     (8)
                  
                        Решение 2011/163/ЕС на Комисията от 16 март 2011 г. за одобряване на плановете, представени от трети страни в съответствие с член 29 от Директива 96/23/ЕО на Съвета (ОВ L 70, 17.3.2011 г., стр. 40).
               
               
                  
                     (9)
                  
                        Регламент за изпълнение (ЕС) 2021/405 на Комисията от 24 март 2021 г. за установяване на списъци на трети държави или региони от тях, от които е разрешено въвеждането в Съюза на определени животни и стоки, предназначени за консумация от човека, в съответствие с Регламент за изпълнение (ЕС) 2017/625 на Европейския парламент и на Съвета (ОВ L 114, 31.3.2021 г., стр. 118).
               
               
                  
                     (10)
                  
                        Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ L 84, 31.3.2016 г., стр. 1).
               
               
                  
                     (11)
                  
                        Делегиран регламент (ЕС) 2019/2122 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на някои категории животни и стоки, освободени от официален контрол на граничните контролни пунктове, по отношение на специалния контрол на личния багаж на пътниците и на малките пратки от стоки, изпратени до физически лица, които не са предназначени за пускане на пазара, и за изменение на Регламент (ЕС) № 142/2011 на Комисията (ОВ L 321, 12.12.2019 г., стр. 45).
               
               
                  
                     (12)
                  
                        Регламент (ЕС) № 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) № 41/2009 и (ЕО) № 953/2009 на Комисията (ОВ L 181, 29.6.2013 г., стр. 35).
               
               
                  
                     (13)
                  
                        Решение 2007/25/ЕО на Комисията от 22 декември 2006 г. по отношение на някои защитни мерки във връзка с високопатогенната инфлуенца по птиците и въвеждане в Общността на птици домашни любимци, които придружават техните собственици (ОВ L 8, 13.1.2007 г., стр. 29).
               
               
                  
                     (14)
                  
                  
                        Делегиран регламент (ЕС) 2021/1933 на Комисията от 14 юли 2021 г. за допълнение на Регламент (ЕС) № 576/2013 на Европейския парламент и на Съвета по отношение на правилата за движение с нетърговска цел на птици домашни любимци към държава членка от дадена територия или трета държава (ОВ L 396, 10.11.2021 г., стр. 4).
                  
               
               
                  
                     (15)
                  
                        Регламент за изпълнение (ЕС) 2021/1938 на Комисията от 9 ноември 2021 г. за установяване на образец на идентификационен документ за движение с нетърговска цел на птици домашни любимци към държава членка от територия или трета държава и за отмяна на Решение 2007/25/ЕО (ОВ L 396, 10.11.2021 г., стр. 47).
               
               
                  
                     (16)
                  
                        Делегиран регламент (ЕС) 2021/630 на Комисията от 16 февруари 2021 г. за допълнение на Регламент (ЕС) 2017/625 на Европейския парламент и на Съвета по отношение на някои категории стоки, освободени от официален контрол на граничните контролни пунктове, и за изменение на Решение 2007/275/ЕО на Комисията (ОВ L 132, 19.4.2021 г., стр. 17).
               
               
                  
                     (17)
                  
                        Регламент (ЕО) № 1332/2008 на Европейския парламент и на Съвета от 16 декември 2008 г. относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97 (ОВ L 354, 31.12.2008 г., стр. 7).
               
               
                  
                     (18)
                  
                        Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
               
               
                  
                     (19)
                  
                        Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (ОВ L 354, 31.12.2008 г., стр. 34).
               
               
                  
                     (20)
                  
                        Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).
               
               
                  
                     (21)
                  
                        Делегиран регламент (ЕС) 2021/1703 на Комисията от 13 юли 2021 г. за изменение на Делегиран регламент (ЕС) 2020/692 по отношение на ветеринарно-здравни изисквания във връзка с въвеждането в Съюза на продукти от животински произход, съдържащи се в съставни продукти (ОВ L 339, 24.9.2021 г., стр. 29).
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               Приложения I и III към Делегиран регламент (ЕС) 2019/2122 на Комисията се изменят, както следва:
            
            
               1) Приложение I се изменя, както следва:
            
            
               a) в част I, точка 1 уводното изречение се заменя със следното:
            
            
               „Мляко на прах за кърмачета, други храни за кърмачета и храни за специални медицински цели, при условие че тези продукти:“;
            
            
               б) в част I, точка 1 подточка iii) се заменя със следното:
            
            
               „iii)
                     целостта на опаковката им не е нарушена, освен ако продуктите не се използват в момента; и“
            
            
               в) в част I, точка 1 след подточка iii) се добавя следната подточка iv):
            
            
               „iv)
                     са предназначени за употреба от пътниците.“.
            
            
               2) Приложение III се изменя, както следва:
            
            
               а) точка 1 се изменя, както следва:
            
            
               i)
                     заглавието се заменя със следното: „Малки количества месо и мляко и продукти от тях (различни от мляко на прах за кърмачета, други храни за кърмачета, храни за специални медицински цели и храни за домашни любимци, необходими по здравословни причини)“;
            
            
               ii)
                     изречението след заглавието се заменя със следното: „Можете да внасяте или изпращате в ЕС пратки с месо и мляко и продукти от тях за лична консумация (различни от мляко на прах за кърмачета, други храни за кърмачета, храни за специални медицински цели и храни за домашни любимци, необходими по здравословни причини) само при условие че те идват от Фарьорските острови или Гренландия и теглото им не надвишава 10 kg на човек.“
            
            
               б) точка 2 се изменя, както следва:
            
            
               i)
                     заглавието се заменя със следното: „Мляко на прах за кърмачета, други храни за кърмачета и храни за специални медицински цели“;
            
            
               ii)
                     уводното изречение се заменя със следното:
            
            
               „Можете да внасяте в ЕС пратки с мляко на прах за кърмачета, други храни за кърмачета и храни за специални медицински цели за лична консумация само при условие че:“;
            
            
               в) в точка 3 „Храни за домашни любимци, необходими по здравословни причини“ уводното изречение се заменя със следното:
            
            
               „Можете да внасяте в ЕС пратки за лична консумация с храни за домашни любимци, необходими по причини, свързани със здравето на домашния любимец, придружаващ пътника, само при условие че:“.